Frauke Petry

**Frauke Petry** (født 1. juni 1975 som *Frauke Marquardt* i Dresden i det daværende Øst-Tyskland) er en tysk kjemiker og politiker (AfD). Hennes politiske retning er nasjonalkonservativ.

## Liv og virke
### Bakgrunn
Frauke Petrys mor var kjemiker og arbeidet ved et kombinat, mens hennes far ingeniør. Hun vokste opp og bodde frem til 1989 i Schwarzheide i Niederlausitz. Hennes far hadde allerede før murens fall slått seg ned i Vest-Tyskland. Han unnlot å vende tilbake til Øst-Tyskland etter et besøk i vest. Da det ble mulig, flyttet også moren og Frauke til Bergkamen i Westfalen.

Petry ble døpt evangelisk-luthersk. Hun var inntil 2016 gift med den lutherske prest Sven Petry, som hun har fire barn med.

I 2004 ble Petry promovert til doktor i kjemi. Etter dette var hun vitenskapelig medarbeider ved *Institut für Pharmakologie und Toxikologie* og postdoktor ved *Institut für Humangenetik*. I denne perioden offentliggjorde hun også artikler i blant annet *[[Biochemical and Biophysical Research Communications]]*, *[[Biochemical Journal]]*, *[[Cancer Research]]* og *[[Chemistry – A European Journal]]*. Hun er medlem av Royal Society of Chemistry (RSC).

### Politiker
Petry er tidligere næringsdrivende, og ble i juli 2015 valgt som en av sitt partis to ledere. Hun hadde da siden 2013 vært talsperson for partiet, som hun selv var med på å grunnlegge. Petry ble i 2013 valgt som leder av AfD i Sachsen, og i 2014 medlem av Sachsens parlament. 
Valget av Frauke Petry som leder av AfD, skjedde etter en maktkamp mellom den nasjonalkonservative fløy i partiet som Petry regnes for å tilhøre, og den næringsliberale fløy som blant annet inkluderte Bernd Lucke.

Frauke Petry mottok i 2012 Forbundsrepublikken Tysklands fortjenestemedalje for utvikling av et økologisk kunststoff, basert et patent hennes mor hadde registrert. Hun har også mottatt Sachsens pris for kvinnelige gründere.

## Publikasjoner
* Paultheo von Zezschwitz, Frauke Petry, Armin de Meijere: *A One-Pot Sequence of Stille and Heck Couplings: Synthesis of Various 1,3,5-Hexatrienes and Their Subsequent 6π-Electrocyclizations*. In: *[[Chemistry – A European Journal]]*, 2001, Vol. 7, Nr. 18, S. 4035–4046, , PMID 11596946.
* Frauke Petry, André Kotthaus, Karen I. Hirsch-Ernst: *Cloning of human and rat ABCA5/Abca5 and detection of a human splice variant*. In: *[[Biochemical and Biophysical Research Communications]]*, 2003, Vol. 300, Nr. 2, S. 343–350. 
* Frauke Petry, Vera Ritz, Cornelia Meineke, Peter Middel, Thomas Kietzmann, Christoph Schmitz-Salue, Karen I. Hirsch-Ernst: *Subcellular localization of rat Abca5, a rat ATP-binding-cassette transporter expressed in Leydig cells, and characterization of its splice variant apparently encoding a half-transporter*. In: *[[Biochemical Journal]]*, 2006 Vol. 393, Nr. 1, S. 79–87. 
* Ines Ecke, Frauke Petry, Albert Rosenberger, Svantje Tauber, Sven Mönkemeyer, Ina Hess, Christian Dullin, Sarah Kimmina, Judith Pirngruber, Steven A. Johnsen, Anja Uhmann, Frauke Nitzki, Leszek Wojnowski, Walter Schulz-Schaeffer, Olaf Witt et al.: *Antitumor effects of a combined 5-aza-2'deoxycytidine and valproic acid treatment on rhabdomyosarcoma and medulloblastoma in Ptch mutant mice*. In: *[[Cancer Research]]*, 2009, Vol. 69, Nr. 3, S. 887–895, , PMID 19155313.

## Referanser